
Republica Moldova
Raionul Donduşeni
Consiliul Local Crişcăuţi
s.Crişcăuţi  r. Donduşeni tel. 0-251-54-2-38, fax. 0-251-54-2-36,
  primaria.criscauti@apl.gov.md

DECIZIA nr.__________ din _______________ 2026 

„Cu privire la amalgamarea voluntară a unităților administrativ-teritoriale
satul Visoca, satul Rudi, comuna Dărcăuți, satul Crișcăuți și comuna Teleșeuca” 

În temeiul art. 14 alin. (2) lit. k1) din Legea nr. 436/2006 privind administrația publică locală și în conformitate cu prevederile art. 8 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023. Ținând cont de criteriile stabilite la art. 5 din Legea nr. 225/2023 privind amalgamarea voluntară a unităților administrativ-teritoriale, se constată că unitățile administrativ-teritoriale propuse pentru amalgamare Visoca, Dărcăuți, Rudi, Crișcăuți și Teleșeuca, întrunesc condițiile de bază prevăzute de lege. UAT-urile participante formează un teritoriu continuu și compact, asigurând coerența geografică a viitoarei unități administrativ-teritoriale amalgamate, iar populația cumulată a acestora depășește pragul minim de 3.000 de locuitori, conform datelor oficiale disponibile. Totodată, în conformitate cu prevederile art. 6 din Legea nr. 225/2023 precum și Metodologia de amalgamare voluntară, Grupul de Lucru Comun a stabilit, prin consens, UAT Visoca  în calitate de centru administrativ al viitoarei unități administrativ-teritoriale amalgamate, în temeiul celor expuse Consiliul Sătesc Crișcăuți

DECIDE: 
1. Se aprobă amalgamarea voluntară a unităților administrativ-teritoriale satele Visoca, Rudi, comuna Dărcăuți din raionul Soroca, satul Crișcăuți, comuna Teleșeuca din raionul Dondușeni.
2. Se pune în sarcina doamnei Semeniuc Alina, Primara satului Crișcăuți transmiterea deciziei de amalgamare voluntară și documentele aferente aprobate de consiliul sătesc Crișcăuți către Primăria
Visoca, selectată în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară. 
3. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria Drochia sediul Dondușeni, Adresa: or. Dondușeni str. 31 August 1989, nr 19. 

         Președintele ședinței                   	_____________________ / nume, prenume/ 
 
Contrasemnat: 
Secretarul Consiliului Local      	_____________________ / nume, prenume/ 
Semnat la data de  ZZ, LL, 2026

